《浮云，别高士敏》
元代·张昱

人生如浮云，聚散何可必！倏忽万里馀，求之渺无迹。

有时天上见，若我旧相识。飘摇玉雪姿，可望不可即。

羡此淩风翰，与彼得共适。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。